Source: http://docplayer.hu/11720601-A-m-a-g-y-a-r-k-o-z-t-a-r-s-a-s-a-g-n-e-v-e-b-e-n-i-t-e-l-e-t-e-t.html
Timestamp: 2018-07-23 10:22:06+00:00

Document:
1 Szegedi Ítélőtábla A M A G Y A R K Ö Z T Á R S A S Á G N E V É B E N! A Szegedi Ítélőtábla Szegeden, évi július hó 8. napján tartott fellebbezési nyilvános ülés alapján meghozta a következő Í T É L E T E T : A különös kegyetlenséggel elkövetett emberölés bűntette és más bűncselekmény miatt I.r. vádlott ÉS TÁRSA ellen indított büntetőügyben a Békés Megyei Bíróság évi június hó 11. napján kihírdetett 11.B.546/2001/60. számú ítéletének II.r. vádlottra vonatkozó részét m e g v á l t o z t a t j a akként, hogy a közügyektől eltiltás kiszabását mellőzi. A szabadságvesztés végrehajtását 5 (öt) évi próbaidőre felfüggeszti. I.r. vádlottnak kiadni rendelt bűnjeleket I.r. vádlott örökösének rendeli kiadni. Egyebekben az első fokú bíróság ítéletének II.r. vádlottra vonatkozó részét helybenhagyja. I N D O K O L Á S : Az elsőfokú bíróság II.r. vádlottat emberöléssel kapcsolatban elkövetett bűnpártolás bűntette miatt 1 évi fogházbüntetésre és 1 évi közügyektől eltiltásra ítélte. Megállapította, hogy a kiszabott fogházbüntetés legalább kétharmad részének kitöltése után bocsátható feltételes szabadságra. A bűnjelek lefoglalását megszűntette és a tételszám alattiakat I.r. vádlottnak kiadni, a többit pedig megsemmisíteni rendelte. Az ítélet ellen II.r. vádlott és védője elsősorban felmentésért, másodsorban enyhítésért - a szabadságvesztés végrehajtásának próbaidőre felfüggesztése, vagy próbára bocsátás alkalmazása végett - jelentett be fellebbezést. A Legfőbb Ügyészség átiratában az ítélet helybenhagyását indítványozta. Az ítélőtábla a felmentésre irányuló fellebbezéseket alaptalannak találta. Az elsőfokú bíróság ítéletét és az azt megelőző bírósági eljárást a Be (1) bekezdése alapján felülbírálva az ügy érdemére kiható eljárási szabálysértést nem észlelt, a tényállást viszont a Be (1) bekezdés a./ pontja alapján az iratok egybehangzó adataira és II.r.
2 vádlott meghallgatása során elmondottakra figyelemmel az alábbiak szerint kiegészítette, illetve helyesbítette: II.r. vádlott vagyonát képező két lakás, amit a tényállás is tartalmaz, értéke egyenként kb forint. A 67. életévében lévő II.r. vádlott szívkoszorú érelmeszesedés, magas vérnyomás, cukorbetegség, mindkét szemén glaukómás csőlátás, csontritkulás és depresszió megbetegedésekben szenved. Ezt az ítélet tényállása nem tartalmazza, viszont enyhítő körülményként lettek figyelembe véve a fennálló betegségei. II.r. vádlott a sértett megölése után először március hó 5. napján 11 órakor járt I.r. vádlott lakásában és látta meg a holttestet. I.r. és II.r. vádlottak március hó 7. napján éjféltájban mentek II.r. vádlott lakásából I.r. vádlott lakására abból a célból, hogy eltűntessék a holttestet és erre ezt követően az éjszaka folyamán került sor. Az első fokú ítélet tényállása az elkövetés napját tartalmazza, de az időpontot nem, viszont az adott elkövetési magatartás mellett ennek is jelentősége van. II.r. vádlott úgy tudta, hogy I.r. vádlott által megölt sértett holttestét tűntetik el. Ez azért fontos, mert a bűnpártolás elkövetőjének tudnia kell azt is, hogy akit pártol bűntettet követett el. II.r. vádlott által I.r. vádlott lakásában beáztatott szennyes ruhák között volt I.r. vádlott vérrel szennyezett ruhája is. Szintén II.r. vádlott vallomása alapján ez a körülmény így állapítható meg. A személyi körülményeken túlmenő fenti kiegészítések és helyesbítések leírása megtalálható az első fokú ítéletben, de az indokolása 14. oldal első bekezdésében, mely II.r. vádlott nyomozati vallomását szó szerint tartalmazza. Ennek kapcsán észlelte az ítélőtábla, hogy az első fokú ítélet szerkezeti és tartalmi elemeit illetően nem felel meg a meghozatalakor hatályban volt Be (4) bekezdésének. A tényállásban a vádirati tényállás lett szó szerint rögzítve, ami tartalmilag helytálló, de ezen túl a bírósági megítélés szempontjából lényeges, fentiekben leírt tényeket, körülményeket nem tartalmazza. A bizonyítékok értékelése pedig olyan sajátos módon történt, hogy először a jegyzőkönyvekből lettek a vallomások szó szerint kimásolva és a vizsgálatukra, összevetésükre nem az egyes, hanem valamennyi vallomás és bizonyíték íly módon való rögzítése után került sor. A hivatkozott eljárási szabályra vonatkozó indokolásban kifejtettek szerint a bíróság az egyes bizonyítékokat, így a vallomásokat is először önmagukban vizsgálja meg, majd összeveti egymással és ennek a folyamatnak az eredményeként dönt végül arról, hogy melyeket fogad el és melyeket vet el. Ebből következik, hogy a vizsgálatnak, az összevetésnek és az ezekből levont következtetésnek az adott és nem más bizonyíték leírása után kell megtörténnie. Ugyanakkor kerülendő az, hogy a határozat indokolásának ezen része a jegyzőkönyvekből kimásolt vallomásokat tartalmazza, azok lényegének rögzítése helyett.
3 A fenti eljárási szabálysértés azonban az ítélet megalapozottságára kihatással nem volt, a kiegészített és helyesbített tényállást az ítélőtábla ítélkezése alapjául elfogadta. II.r. vádlott és védője a felementésre vonatkozó fellebbezést arra alapította, hogy II.r. vádlott a cselekményt I.r. vádlott részéről kifejtett, a Btk. 26. (1) bekezdése szerinti kényszer, fenyegetés hatása alatt követte el, továbbá a hozzátartozó bűnpártolónak a Btk (4) bekezdése szerinti büntetlenség biztosítására hivatkozva. Az ítélőtábla a fentieket megállapíthatónak nem találta. A kényszer erőszakot, fizikai ráhatást jelent másnak a testére, a fenyegetés fogalmát pedig a Btk a akként határozza meg, hogy olyan súlyos hátrány kilátásba helyezése, amely alkalmas arra, hogy a megfenyegetettben komoly félelmet keltsen. Az eljárás során olyan konkrét adat nem merült fel, hogy I.r. vádlott, II.r. vádlottat kényszerrel, vagy fenyegetéssel vette volna rá a bűncselekmény elkövetésére. Nem vitás, hogy ittasan egyébként agresszív magatartású volt és II.r. vádlottat korábban bántalmazta is, de ez nem a kérdéses cselekmény kapcsán történt. A kényszer, fenyegetés hatása alatti elkövetés megállapíthatóságának pedig az is feltétele, hogy konkrét összefüggésben kell állnia az ennek hatására elkövetett cselekménnyel. Jelen esetben a cselekmény elhúzódó volt, mely idő alatt II.r. vádlottnak bármikor lehetősége volt a rendőrséget értesíteni. Ezt nyilvánvalóan I.r. vádlott védelmében nem tette és végül ezért is volt segítségére a holttest elvitelében. A Btk (4) bekezdése II.r. vádlott által elkövetett tárgyi bűnpártolással szemben, csak addig ismeri el a hozzátartozó büntetlenségét, amíg az elkövetőnek a hatóság üldözése előli meneküléséhez nyújt segítséget. A büntetőeljárás sikerének meghiúsításában jelentkező nagyobb fokú társadalomra veszélyességre figyelemmel azonban az ebben való tevőlegességért büntetlenséget már nem biztosít, mivel a tárgyi alakzat nem teremt a hozzátartozó számára szorult, akaratot bénító helyzetet. Az irányadó tényállás alapján II.r. vádlott bűnösségének a megállapítása és cselekményének minősítése törvényes, az ítélet ide vonatkozó jogi indokolása mindenben helytálló. Az elsőfokú bíróság által értékelt bűnösségi körülmények is kiegészítésre szorulnak. Az ítélőtábla az enyhítő körülmények közül mellőzte értékelni II.r. vádlott beismerő vallomását. Ez ugyanis ilyen formában nem, hanem csak a bűnösségre is kiterjedő beismerő vallomás formájában enyhítő körülmény, amire a vádlott részéről nem került sor. Ezzel kapcsolatban mellőzte az ítélőtábla az ítélet indokolásának 13. oldal második bekezdéséből azt, hogy a vádlott a bűnösségét a nyomozás során is tagadta, mivel ezzel kapcsolatban ennek során nem nyilatkozott. A hosszabb ideje büntetőeljárás hatálya alatti elkövetés mellett az ítélőtábla enyhítő körülményként értékelte azt is, hogy a bűncselekmény elkövetésétől hosszabb idő, több mint három év telt el. További enyhítő körülmény még II.r. vádlott idős kora.
4 A büntetés vonatkozásában az ítélőtábla a Btk. 2. -ára figyelemmel az elbíráláskor hatályban lévő törvényt alkalmazta, mert ez a középmértékre vonatkozó szabály hiányában enyhébb. Azonban a cselekmény tárgyi súlya és a helyesbített bűnösségi körülmények mellett az elsőfokú bíróság által kiszabott mértékű szabadságvesztés büntetést szükségesnek tartotta. Arra tekintettel viszont, hogy az idős korú, büntetlen előéletű, több megbetegedésben szenvedő vádlottat egyetlen gyermekéhez való, átlagosnál mélyebb ragaszkodása, szeretete és I.r. vádlott ráhatása vitte rá a bűncselekmény elkövetésére, úgy ítélte meg, hogy vonatkozásában a büntetés célja a szabadságvesztés végrehajtása nélkül is elérhető, ezért a Btk. 89. (1) és (3) bekezdése alapján próbaidőre felfüggesztette, mégpedig a tárgyi súlyra tekintettel a törvény szerinti leghosszabb időre. A szabadságvesztés büntetés végrehajtásának felfüggesztése mellett a Btk a alapján mellőzni kellett a közügyektől eltiltás mellékbüntetés kiszabását. Mindezekre figyelemmel az ítélőtábla az elsőfokú bíróság ítéletének II.r. vádlottra vonatkozó részét a fentiekben a Be (1) bekezdése alapján megváltoztatta, egyebekben pedig a Be (1) bekezdése alapján helybenhagyta. Az első fokú ítélet egyéb rendelkezései törvényesek, de az időközben július hó 1. napján hatályba lépett Büntetőeljárásról szóló évi XIX. törvény szerint a bűnjelekre vonatkozó rendelkezés a Be (1), (2) és (8) bekezdésén, a bűnügyi költségre vonatkozó rendelkezés a Be (1) és (2) bekezdésén és a 339. (1) bekezdésén alapul. I.r. vádlott június hó 18. napján elhalálozott, ezért az ítélőtábla vonatkozásában az elsőfokú bíróság ítéletét a július hó 8. napján kelt Bf.I.23/2003/17/I. számú végzésével hatályon kívül helyezte és az eljárást megszüntette. Ezért az első fokú ítélet szerint részére kiadni rendelt bűnjeleket a Be (3) bekezdése alapján az örökösének rendelte kiadni. Szeged, évi július hó 8. napján Dr. Hegedűs István sk. a tanács elnöke, Dr. Nikula Valéria sk. a tanács tagja, előadó, Sefta Márta dr. sk. a tanács tagja Ez az ítélet és a Békés Megyei Bíróság 11.B.546/2001/60. számú ítéletének II.r. vádlott vonatkozásában meg nem változtatott része jogerős és fel nem függesztett részében végrehajtható. A jogerőre emelkedés időpontja: évi július hó 8. napja Szeged, évi július hó 8. napján
5 Dr. Hegedűs István sk. a tanács elnöke
HATÁROZAT a nyomozás megtagadásáról. megtagadom. INDOKOLÁS:
RENDŐRKAPTANYSAG PÉCS BŰNÜGYI OSZTÁLY Szám: 429/2001. bű. Ea.: Vass Péter r. fhdgv. HATÁROZAT a nyomozás megtagadásáról A Márvány Bt. üzletvezetője, Bán Anikó által a Csordos és Társa Bt. üzletvezetője

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság